Pieteikums zinātniskās izpētes pasūtījumam

1.	Zinātniskās izpētes pasūtījuma nosaukums. 

Priekšizpēte samazinātas SEG emisijas, kā arī bezizmešu kravas automobiļu izmantošanai apaļo kokmateriālu un šķeldu transportēšanā.

2. Problēmas nostādne. 

AS “Latvijas valsts meži” (turpmāk – LVM) ikdienas piegāžu nodrošināšanai izmanto 150-180 pārvadājumu pakalpojumu sniedzēju tehnikas vienības (6 asu kokvedēju sastāvi – kravas kokvedēja automašīna ar kokvedēja piekabi; šķeldvedēji – vilcējs ar 2 asīm, kopā 5 asis), kas strādā sešu dienu nedēļas, 20 h diennakts režīmā. Šobrīd Latvijas kokmateriālu pārvadājumu tirgū pakalpojumus sniedz sekojošu ražotāju autotransports - Volvo, Scania, MAN un Mercedes-Benz (1. attēls)
1.	attēls. No 2017. līdz 2021. gadam Latvijā reģistrētie dažādo ražotāju kokvedēji.
Virknē transporta sektoru ievieš dažādus alternatīvās piedziņas veidus, lai mazinātu SEG izmešu apjomu to ekspluatācijas laikā. Kā enerģijas avotus izmantojot LNG, CNG, modernās biodegvielas, elektrību, ūdeņradi, u.t.t.. 
LVM līdz 70% no kopējo piegāžu apjoma nodrošina četru gadu ilgtermiņa pakalpojuma līgumu ietvaros, pakalpojumu kokmateriālu pārvadājumiem pērkot saskaņā ar Publisko iepirkumu likuma noteikumiem. Lai spētu ne tikai īstermiņā, bet arī ilgtermiņā nodrošināt prognozējamām piegādēm nepieciešamo pakalpojuma apjomu, kā arī spētu prognozēt piegāžu izmaksu dinamiku, preventīvi rīkojoties izmaksu optimizācijas jautājumos, LVM nepieciešama izvērsta informācija par: 
2.1.	normatīvo (ES normatīvi, likumi, MK noteikumi u.c.) regulējumu “Zaļā kursa” prasību īstenošanai kokmateriālu transportēšanā;
2.2.	tā kā LVM kokmateriālu transporta pakalpojumus iepērk 4 gadu periodam, tad izstrādes procesā esošo normatīvo aktu (direktīvu un regulu Baltās grāmatas, citi normatīvie dokumenti) prasību un ietekmes izvērtējumu, kuru ieviešana plānota līdz 2027. gadam; 
2.3.	kravas transportlīdzekļu ražotāju gatavību nodrošināt Normatīvo prasību izpildi;
2.4.	uzpildes un uzlādes infrastruktūru un tās plānoto attīstību.

3. Iepriekš veiktie analogie pētījumi, to rezultāts. 

Nav konstatēti attiecībā uz Latvijas apstākļiem .

4. Prognozējamais pētījuma daļu un kopējais izpildes termiņš. 

Pētījuma izpildes termiņš 2022. gada 31. decembris.

5. Sasniedzamais rezultāts un sagaidāmais efekts. 

Sagatavojams normatīvo aktu un tehnikas ražotāju sniegtās informācijas savstarpējais izvērtējams, kas atspoguļojams uz laika ass periodam no 2022. gada līdz 2027. gadam un perspektīvi līdz 2035. gadam. Plānotie nodevumi:
1.	Sagatavots spēkā un izstrādē esošo normatīvo aktu (ES normatīvi, likumi, MK noteikumi u.c.) izvērtējums par “Zaļā kursa” prasību īstenošanu transporta sektorā.
2.	Apkopota un izvērtēta Latvijā izplatītāko kokmateriālu transportlīdzekļu ražotāju gatavība īstenot normatīvo aktu prasības.
3.	Apkopota un izvērtēta nepieciešamās uzpildes un uzlādes infrastruktūras pieejamība un to attīstītāju plāni turpmākajās dekādēs (benzīns, dīzeļdegviela, modernā biodegviela, LNG, CNG, mazoglekļa gāzes, elektrība, ūdeņradis, u.c.), nodrošinot to vienmērīgu pieejamību. Apzinātas un izvērtētas izbūves izmaksas un būtiskākie ar to saistītie riski.
4.	Salīdzināts un izvērtēts katra dzinēja tipa (benzīns, dīzeļdegviela, modernā biodegviela, LNG, CNG, mazoglekļa gāzes, elektrība, ūdeņradis, hibrīds) SEG emisiju līmenis.
5.	Veikta integrēta 1. līdz 4. punkta rezultātu analīze, to atspoguļojot uz laika ass periodam no 2022. gada līdz 2035. gadam.
6.	Veikta risku analīze un apzinātas iespējamās sankcijas, ja dažādu apstākļu rezultātā LVM neizdotos īstenot normatīvajos aktos noteiktās prasības apaļo kokmateriālu un šķeldu transportēšanā.
7.	Izstrādājams analītisks datos balstīts pētījuma pārskats (atskaite). Tā melnraksts mēnesi pirms izpildes termiņa beigām saskaņojams ar Pasūtītāju. 

6. Nepieciešamais LVM finansējums (pa gadiem). 

Pētījumam nepieciešamais finansējums ieplānots LVM izpētes izmaksās.

7. Iespējas piesaistīt ārēju finansējumu. 

Nav plānots piesaistīt ārēju finansējumu. 

8. Iespējamie izpildītāji un partneri. 

Rīgas Tehniskā universitāte, Latvijas Lauksaimniecības universitāte.

9. Cita informācija. 

	Nav.

10. Dokumenta sagatavotājs, paraksts, datums. 

Andris Meirāns, AS “Latvijas valsts meži” direktora vietnieks Koksnes produktu ražošana un piegāde 

07.06.2022.